bystatus
Store norske leksikon,Samfunn,Samfunnsfag,Samfunnsgeografi
Bystatus er en status som ved lov tidligere ble gitt tettbygde steder, som enten kjøpstad eller ladested, og som innebar særlige privilegier som for eksempel retten til å drive handel.
Med innføring av formannskapslovene i 1837 ble det adgang for at steder med formell bystatus kunne danne egne lokaladministrative enheter, bykommuner, og bli styrt etter formannskapsloven for byene.Fra da av ble begrepet bystatus i første rekke knyttet til kommunale enheter som var styrt etter byformannskapsloven.Fra 1996 er det ikke lenger noe formelt skille mellom by- og herredskommuner, og Kommunal- og moderniseringsdepartementet tildeler derfor ikke lenger noen kommune bystatus. Dette er overlatt til kommunene selv. Les mer i Store norske leksikon by kommune bykommune byer i Norge